ಚಿತ್ರಕಥೆಗಾರ ಡೇವಿಡ್ ಸೈಡ್ಲರ್ ಪ್ರಕಾರ, ಐತಿಹಾಸಿಕವಾಗಿ ಸಾಧ್ಯವಾದಷ್ಟು ನಿಖರತೆ ಇರಬೇಕೆಂದು ನಿರ್ದೇಶಕ ಟಾಮ್ ಹೂಪರ್ ಒತ್ತಾಯಿಸಿದರು. ಮೂಲಪ್ರತಿಯಿಂದ ಅತ್ಯುತ್ತಮವಾದುದನ್ನು ಪಡೆಯಲು ಮತ್ತು ಅದರ ಸತ್ಯಾಸತ್ಯತೆ ಖಾತರಿಗೆ ಅವರಿಬ್ಬರು ನಾಲ್ಕು ತಿಂಗಳ ಕಾಲ ಒಟ್ಟಿಗೆ ಕೆಲಸ ಮಾಡಿದರು. ಲಯನಲ್ ಲಾಗ್ ಮೊಮ್ಮಗನ ಜತೆ ಬಿಬಿಸಿಯ ಸಂದರ್ಶನದ ಪ್ರಕಾರ ಚಲನಚಿತ್ರ ತಂಡವು ಚಿತ್ರೀಕರಣಕ್ಕೆ ೯ ವಾರಗಳ ಮುಂಚೆ ಲಾಗ್ ಅವರ ಮೂಲ ಟಿಪ್ಪಣಿಗಳಿಂದ ಡ್ಯೂಕ್‌ಗೆ ಚಿಕಿತ್ಸೆ ನೀಡಿದ್ದನ್ನು ಕುರಿತ ದಿನಚರಿಯ ಬಗ್ಗೆ ಅರಿತುಕೊಂಡಿತು. ಅವರು ನಂತರ ವಾಪಸು ಹಿಂತಿರುಗಿ ಟಿಪ್ಪಣಿಗಳಲ್ಲಿರುವುದನ್ನು ಬಿಂಬಿಸಲು ಮೂಲಪ್ರತಿಯನ್ನು ಬದಲಿಸಿದ ರೂಪದಲ್ಲಿ ಬಳಸಿದರು. ಲಾಗ್ ಟಿಪ್ಪಣಿಗಳಿಂದ ಆಯ್ಕೆ ಮಾಡಿದ ನೇರ ಉಲ್ಲೇಖಗಳು ಚಲನಚಿತ್ರದ ಅತ್ಯಂತ ಸ್ಮರಣೀಯ ಸಾಲುಗಳಾಗಿವೆ ಎಂದು ಹೂಪರ್ ತಿಳಿಸಿದ್ದಾರೆ.

ಆದಾಗ್ಯೂ, ಕಲಾತ್ಮಕ ಅಥವಾ ನಾಟಕೀಯ ಕಾರಣಗಳಿಗಾಗಿ ಕೆಲವು ಬದಲಾವಣೆಗಳನ್ನು ಮಾಡಲಾಯಿತು. ಚಲನಚಿತ್ರ ನಿರ್ಮಾಪಕರು ಘಟನೆಗಳ ಕಾಲಸೂಚಿಯನ್ನು ಕೆಲವೇ ವರ್ಷಗಳಿಗೆ ಬಿಗಿಗೊಳಿಸಿದರು ಎಂದು ಪ್ರಾಧ್ಯಾಪಕ ಕ್ಯಾಥಿ ಸ್ಕಲ್ಟ್ಸ್ ಗಮನಸೆಳೆದಿದ್ದಾರೆ. ವಾಸ್ತವಾವಾಗಿ ಡ್ಯೂಕ್ ಆಫ್ ಯಾರ್ಕ್ ಲಯನಲ್ ಲಾಗ್ ಜತೆ ೧೯೨೬ರಿಂದ ಕೆಲಸ ಆರಂಭಿಸಿದರು. ಇದು ಪದತ್ಯಾಗ ಬಿಕ್ಕಟ್ಟಿಗೆ ಹತ್ತು ವರ್ಷಗಳ ಮುಂಚೆಯಾಗಿತ್ತು. ಚಲನಚಿತ್ರದಲ್ಲಿ ಸಲಹೆ ಮಾಡಿರುವಂತೆ ವರ್ಷಗಳ ಬದಲಿಗೆ ತಿಂಗಳುಗಳಲ್ಲಿ ಮಾತಿನ ಸುಧಾರಣೆ ಗೋಚರಿಸಿತು. ಜಾನ್ ಗಾರ್ಡನ್ ಜತೆ ೧೯೫೨ರ ಸುದ್ದಿಪತ್ರಿಕೆ ಸಂದರ್ಶನದಲ್ಲಿ, ೧೯೨೭ರಲ್ಲಿ ಕ್ಯಾನ್‌ಬೆರಾದಲ್ಲಿ ಲಾಗ್ ಜತೆ ಚಿಕಿತ್ಸೆಯ ಬಗ್ಗೆ ಕಾರ್ಯನಿರ್ವಹಿಸಿದ ಕೇವಲ ಏಳು ತಿಂಗಳ ಬಳಿಕ ಆಸ್ಟ್ರೇಲಿಯನ್ ಸಂಸತ್ತನ್ನು ಅನುರಣಿಸುವಂತೆ ಯಾವುದೇ ಉಗ್ಗು ಇಲ್ಲದೇ ಉದ್ಘಾಟಿಸಿದರು ಎಂದು ಹೇಳಿದ್ದಾರೆ. ರಾಜಮನೆತನದ ಸಲಹೆಗಾರ ಹ್ಯೂಗೊ ವಿಕರ್ಸ್, ಅಭಿನಯಾತ್ಮಕ ಕಥೆಯ ಸತ್ವವನ್ನು ರಕ್ಷಿಸಲು ಐತಿಹಾಸಿಕ ವಿವರಗಳನ್ನು ಬದಲಿಸುವುದು ಕೆಲವು ಬಾರಿ ಅವಶ್ಯಕವಾಗಿರುತ್ತದೆ ಎಂದು ತಿಳಿಸಿದ್ದಾರೆ. ಉದಾಹರಣೆಗೆ ಉನ್ನತ ದರ್ಜೆಯ ಅಧಿಕಾರಿಗಳು ರಾಜ ಭಾಷಣವನ್ನು ಮಾಡಿದಾಗ ಅಲ್ಲಿ ಹಾಜರಿರಲಿಲ್ಲ. ಚರ್ಚಿಲ್ ಕೂಡ ಯಾವುದೇ ಮಟ್ಟದಲ್ಲಿ ಅದರಲ್ಲಿ ಭಾಗಿಯಾಗಿರಲಿಲ್ಲ. ಆದರೆ ಸಾಮಾನ್ಯ ವೀಕ್ಷಕನಿಗೆ ಚರ್ಚಿಲ್ ಯಾರು ಎಂಬುದು ಗೊತ್ತು, ಆದರೆ ಲಾರ್ಡ್ ಹ್ಯಾಲಿಫಾಕ್ಸ್ ಮತ್ತು ಲಾರ್ಡ್ ಹೋರೆ ಯಾರೆಂಬುದು ಗೊತ್ತಿಲ್ಲ. ಸರ್ ಸ್ಯಾಮ್ಯುಯಲ್ ಹೋರ್]

ಲಯೋನಲ್ ಮೊಮ್ಮಗ ರಾಬರ್ಟ್ ಲಾಗ್, ವಾಕ್ ಚಿಕಿತ್ಸಕರನ್ನು ಚಲನಚಿತ್ರದಲ್ಲಿ ಬಿಂಬಿಸಿರುವ ಬಗ್ಗೆ ಅನುಮಾನ ವ್ಯಕ್ತಪಡಿಸಿದರು. ಅವರು ರಾಜನ ಮುಂದೆ ಶಪಿಸಿದರೆಂದು ನಾನು ಭಾವಿಸುವುದಿಲ್ಲ. ಅವರು ರಾಜನನ್ನು ಬರ್ಟೀ ಎಂದು ಎಂದಿಗೂ ಕರೆದಿಲ್ಲ ಎಂದು ಹೇಳಿದರು. ಇತಿಹಾಸಜ್ಞ ಆಂಡ್ರಿವ್ ರಾಬರ್ಟ್ಸ್ ರಾಜನ ಉಗ್ಗಿನ ತೀವ್ರತೆಯು ಉತ್ಪ್ರೇಕ್ಷೆಯಿಂದ ಕೂಡಿದೆ ಮತ್ತು ಅಭಿನಯಾತ್ಮಕ ಪರಿಣಾಮ ಹೆಚ್ಚಿಸುವ ಕಾರಣದಿಂದ ಎಡ್ವರ್ಡ್ VIII,ವಾಲ್ಲಿಸ್ ಸಿಂಪ್ಸನ್ ಮತ್ತು ಜಾರ್ಜ್ V ಪಾತ್ರಗಳನ್ನು ವಾಸ್ತವವಾಗಿ ಇರುವುದಕ್ಕಿಂತ ಹೆಚ್ಚು ವಿರೋಧಿಯನ್ನಾಗಿ ಮಾಡಲಾಗಿದೆ ಎಂದು ಹೇಳಿದ್ದಾರೆ.

ಕ್ರಿಸ್ಟೋಫರ್ ಹಿಚೆನ್ಸ್ ಮತ್ತು ಐಸಾಕ್ ಚೋಟಿನರ್ ಪದತ್ಯಾಗ ಬಿಕ್ಕಟ್ಟಿನಲ್ಲಿ ವಿನ್‌ಸ್ಟನ್ ಚರ್ಚಿಲ್ ಪಾತ್ರದ ಬಗ್ಗೆ ಚಲನಚಿತ್ರದ ಚಿತ್ರಣವನ್ನು ಪ್ರಶ್ನಿಸಿದರು. ಪದತ್ಯಾಗಕ್ಕೆ ಒತ್ತಡವನ್ನು ಪ್ರತಿರೋಧಿಸುವಂತೆ ಚರ್ಚಿಲ್ ಎಡ್ವರ್ಡ್ VIII ಅವರಿಗೆ ಪ್ರೋತ್ಸಾಹಿಸಿದರೆಂದು ಸ್ಥಿರಪಟ್ಟಿದೆ. ಆದರೆ ಚಲನಚಿತ್ರದಲ್ಲಿ ಅವರನ್ನು ಪ್ರಿನ್ಸ್ ಆಲ್ಬರ್ಟ್‌ಗೆ ಪ್ರಬಲವಾಗಿ ಬೆಂಬಲಿಸಿದರು ಮತ್ತು ಪದತ್ಯಾಗಕ್ಕೆ ವಿರೋಧಿಯಾಗಿರಲಿಲ್ಲ ಎಂದು ಚಿತ್ರಿಸಲಾಗಿದೆ. ಚರ್ಚಿಲ್ ಪರಂಪರೆಯನ್ನು ಸುತ್ತುವರಿದ "ಪಂಥ"ವು ಈ ನಡವಳಿಕೆಗೆ ಕಾರಣವೆಂದು ಹಿಚೆನ್ಸ್ ತಿಳಿಸಿದ್ದಾರೆ. ಬುದ್ಧಿವಂತಿಕೆಯಿಂದ ಚೆನ್ನಾಗಿ ತಯಾರಿಸಿದ ಚಿತ್ರದಲ್ಲಿ ನೈಜ ಕಥೆಯು ಪ್ರೇಕ್ಷಕರಿಗೆ ಆಂಶಿಕವಾಗಿ ಹೆಚ್ಚು ಆಸಕ್ತಿದಾಯಕವಾಗಿರುತ್ತಿರಲಿಲ್ಲವೇ?"ಎಂದು ಆಶ್ಚರ್ಯಪಟ್ಟಿದ್ದಾರೆ. ಆ ಯುಗದ ಓಲೈಕೆಯ ರಾಜತಾಂತ್ರಿಕ ನೀತಿಯನ್ನು ಬಿಂಬಿಸಲು ಚಿತ್ರ ವಿಫಲವಾಗಿದ್ದಕ್ಕಾಗಿ ಅವರು ಟೀಕಿಸಿದ್ದಾರೆ. ಚಲನಚಿತ್ರವು ಈ ವಿಷಯವನ್ನು ನೇರವಾಗಿ ಪ್ರಸ್ತಾಪಿಸದಿದ್ದರೂ, ಜಾರ್ಜ್ VI ಸಮಾಧಾನಗೊಳಿಸುವ ರಾಜತಾಂತ್ರಿಕ ನೀತಿಗೆ ವಿರೋಧಿಯಾಗಿದ್ದರು ಎಂದು ಹಿಚೆನ್ಸ್ ಮತ್ತು ಚೋಟಿನರ್ ವಾದಿಸಿದ್ದಾರೆ. ವಿಶೇಷವಾಗಿ ಚರ್ಚಿಲ್ ಮತ್ತು ಬಕಿಂಗ್‌ಹ್ಯಾಂ ಅರಮನೆಯಲ್ಲಿ ರಾಜನನ್ನು ಚಿತ್ರಿಸಿರುವ ಅಂತಿಮ ದೃಶ್ಯ ಮತ್ತು ಐಕಮತ್ಯ ಮತ್ತು ಪ್ರತಿರೋಧವನ್ನು ಕುರಿತ ಭಾಷಣದ ಅಂತಿಮ ದೃಶ್ಯದಲ್ಲಿ ಬಿಂಬಿತವಾಗಿದೆ. ಚೇಂಬರ್‌ಲೇನ್‌ನ ಸಮಾಧಾನಪಡಿಸುವ ನೀತಿಯಿಂದ ಸ್ವಯಂ ದೂರವಾಗಿ, ಚೇಂಬರ್‌ಲೇನ್ ೧೯೩೮ರ ಸೆಪ್ಪೆಂಬರ್‌ನಲ್ಲಿ ಮ್ಯೂನಿಚ್ ಒಪ್ಪಂದಕ್ಕೆ ಸಹಿ ಹಾಕಿ ಹಿಂತಿರುಗುವಾಗ ರಾಜ ಜಾರ್ಜ್ VI ಚೇಂಬರ್‌ಲಿನ್ ಅವರನ್ನು ಭೇಟಿಯಾಗಲು ಕಾರೊಂದನ್ನು ರವಾನಿಸಿದ್ದರು. ರಾಜ ಮತ್ತು ಚೇಂಬರ್‌ಲೇನ್ ಬಕಿಂಗ್‌ಹ್ಯಾಂ ಅರಮನೆಯ ಬಾಲ್ಕನಿಯಲ್ಲಿ ಹರ್ಷೋದ್ಗಾರ ಮಾಡುತ್ತಿದ್ದ ಗುಂಪಿನ ನಡುವೆ ನಿಂತಿದ್ದರು. ಚೇಂಬರ್‌ಲೇನ್ ವಿದೇಶಾಂಗ ನೀತಿಗೆ ಅನುಮೋದಿಸುವ ಮೂಲಕ ರಾಜ ಜಾರ್ಜ್ VI ಈ ಶತಮಾನದ ಯಾವುದೇ ಸಾರ್ವಬೌಮ ರಾಷ್ಟ್ರ ಮಾಡದ ಅತ್ಯಂತ ದೊಡ್ಡ ಸಂವಿಧಾನಿಕ ಪ್ರಮಾದವನ್ನು ಎಸಗಿದರು ಎಂದು ಇತಿಹಾಸಜ್ಞ ಸ್ಟೀವನ್ ರಂಕಿಮ್ಯಾನ್ ಬರೆಯಲು ದಾರಿ ಕಲ್ಪಿಸಿತು. ಸ್ಟಾನ್ಲಿ ಬಾಲ್ಡ್‌ವಿನ್ ಬ್ರಿಟನ್ ಮರು ಯುದ್ಧ ಸಿದ್ಧತೆಗೆ ಆದೇಶಿಸಲು ನಿರಾಕರಿಸಿ ರಾಜೀನಾಮೆ ನೀಡಿದರು ಎಂಬ ಚಿತ್ರಣವನ್ನು" ದಿ ಗಾರ್ಡಿಯನ್" ಸರಿಪಡಿಸಿತು. ವಾಸ್ತವವಾಗಿ ಅವರು ಉನ್ನತ ಹುದ್ದೆಯಲ್ಲಿ ದಶಕಕ್ಕೂ ಹೆಚ್ಚು ಕಾಲ ಕೆಲಸ ಮಾಡಿದ್ದರಿಂದ ಬಳಲಿಕೆಯಾಗಿ ರಾಷ್ಟ್ರೀಯ ನಾಯಕನ ರೀತಿಯಲ್ಲಿ ಪದತ್ಯಾಗ ಮಾಡಿದ್ದರು.

ಸಣ್ಣ ಸ್ವಾತಂತ್ರ್ಯಗಳಿಗೆ ಕಲಾತ್ಮಕ ಪರವಾನಗಿಯು ಬಹುಮಟ್ಟಿಗೆ ಸಮರ್ಥನೀಯ ಎಂದು ಮಾರ್ಟಿನ್ ಫಿಲ್ಲರ್ ಒಪ್ಪಿಕೊಂಡಿದ್ದರು. ಬಹುಶಃ ಕಾಲ್ಪನಿಕ ದೃಶ್ಯವಾದ ಜಾರ್ಜ್ V ಪ್ರಸಾರದ ಪ್ರಾಮುಖ್ಯತೆ ಬಗ್ಗೆ ತಮ್ಮ ಪುತ್ರನಿಗೆ ಉಪನ್ಯಾಸ ನೀಡುವುದು ತರ್ಕಬದ್ಧವಾದ ಅಂಶವಾಗಿದೆ. ಅದೇ ದೃಶ್ಯದಲ್ಲಿ ರಾಜನು ಸ್ಟಾಲಿನ್‌ನನ್ನು ಮಾರ್ಷಲ್ ಸ್ಟಾಲಿನ್ ಎಂದು ಉಲ್ಲೇಖಿಸಿದಾಗ ಇನ್ನಷ್ಟು ಕರಾರುವಾಕ್ ಇರುವುದಿಲ್ಲ. ಸ್ಟಾಲಿನ್ ೧೯೪೩ರಲ್ಲಿ ಮಾತ್ರ ಸ್ವತಃ ಮಾರ್ಷಲ್ ಎನಿಸಿದ್ದರು. ಹೆಚ್ಚುವರಿಯಾಗಿ, ಜಾರ್ಜ್ VI ಅವರು ಲಾಗ್ ತಮ್ಮನ್ನು ಸಾಂದರ್ಭಿಕವಾಗಿ ಉದ್ದೇಶಿಸಿ ಮಾತನಾಡುವುದು ಅಥವಾ ಅಪಶಬ್ದ ಬಳಕೆಯನ್ನು ಸಹಿಸುತ್ತಿರಲಿಲ್ಲ. ಅವರು ಬಹುಶಃ ಜರ್ಮನ್ ಭಾಷೆಯನ್ನು ಅರ್ಥಮಾಡಿಕೊಂಡಿದ್ದರು ಮತ್ತು ವಾಸ್ತವವಾಗಿ ಚರ್ಚಿಲ್ ಕಡೆಗೆ ಯುದ್ಧದ ಕೊನೆಯವರೆಗೆ ಉದಾಸೀನ ಭಾವನೆ ತಾಳಿದ್ದರು. ಏಕೆಂದರೆ ಚರ್ಚಿಲ್ ಪದತ್ಯಾಗ ಬಿಕ್ಕಟ್ಟಿನಲ್ಲಿ ಅವರ ಸಹೋದರನಿಗೆ ಬೆಂಬಲ ನೀಡಿದ್ದರು.

ಚಲನಚಿತ್ರದ ಅಂತಿಮ ದೃಶ್ಯದ ಬಗ್ಗೆ ಪ್ರತಿಕ್ರಿಯಿಸುತ್ತಾ, ರಾಜ ಬಕಿಂಗ್‌ಹ್ಯಾಂ ಅರಮನೆಯ ಬಾಲ್ಕನಿಯಲ್ಲಿ ನಿಂತು. ೧೯೩೯ ಸೆಪ್ಟೆಂಬರ್ ೩ರ ಯುದ್ಧದ ಬಗ್ಗೆ ಘೋಷಣೆಯ ಸಂಕೇತವಾಗಿ ತಮ್ಮ ಭಾಷಣವನ್ನು ಪ್ರಸಾರ ಮಾಡಿದಾಗ, ಆಂಡ್ರಿವ್ ರಾಬರ್ಟ್ಸ್ ಬರೆಯುತ್ತಾರೆ, "ಈ ದೃಶ್ಯವು ಐತಿಹಾಸಿಕ ದೃಷ್ಟಿಕೋನದಿಂದ ಅಸಂಬದ್ಧವೆನಿಸುತ್ತದೆ-ನೆವಿಲ್ಲೆ ಚೇಂಬರ್‌ಲೇನ್ ಮತ್ತು ವಿನ್‌ಸ್ಟನ್ ಚರ್ಚಿಲ್ ಉಪಸ್ಥಿತರಿರಲಿಲ್ಲ ಮತ್ತು ಬಕಿಂಗ್‌ಹ್ಯಾಂ ಅರಮನೆಯ ಹೊರಗೆ ಹರ್ಷೋದ್ಗಾರ ಮಾಡುವ ಗುಂಪುಗಳು ಇರಲಿಲ್ಲ". ಒಟ್ಟಾರೆಯಾಗಿ, ರಾಬರ್ಟ್ಸ್, ಮೌನ, ಭಾವಿಸಲಾಗದ ಶೌರ್ಯ ಕುರಿತ ರಾಜನ ಸಹಾನುಭೂತಿಯ ಚಿತ್ರಣ ಎಂದು ರಾಬರ್ಟ್ಸ್ ಚಿತ್ರವನ್ನು ಶ್ಲಾಘಿಸುತ್ತಾನೆ. ಫಿರ್ತ್ ಮತ್ತು ಬೋನ್‌ಹಾಮ್ ಕಾರ್ಟರ್ ಅವರ ಚಿತ್ರಣಗಳು ಸಹಾನುಭೂತಿ ಮತ್ತು ತೀಕ್ಷ್ಣವಾಗಿ ಕೂಡಿದ್ದು, ಚಿತ್ರದ ವಾಸ್ತವ ಪ್ರಮಾದಗಳು ಅದನ್ನು ತೆಗೆದುಹಾಕುವುದಿಲ್ಲ.

ದೃಶ್ಯ ಶೈಲಿ
ಐತಿಹಾಸಿಕ ನಿಖರತೆ
ಚಿತ್ರೀಕರಣ
ಸಂಗೀತ